Iepirkuma komisijas sniegtā atbilde uz kandidāta
jautājumu sarunu procedūrā
“Visurgājēju transportlīdzekļu HAGGLUNDS BV 206 III-IV līmeņa remonta pakalpojumu un rezerves daļu iegāde”
(identifikācijas Nr. VALIC 2025/074/TN-A-SPP)
Jautājums:
Vai varat, lūdzu, precizēt/ apstiprināt mūsu sapratni par iesniedzamo finanšu piedāvājumu 1. daļā:
1) remontdarbi visiem 12 BV206, kuriem identificējām 8 modifikācijas, ir jāaprēķina aizpildot visas pozīcija darba lapā "Remontdarbi"
2) bet rezerves daļām ir 2 veida saraksti - Nr.1 un Nr.2, kas nosedz 2 no 8 modifikācijām. Attiecīgi jautājums, kuru no rezerves daļu sarakstiem (Nr.1 vai Nr.2) mums izmantot pārējām 6 BV206 modifikācijām?
Atbilde:
Sarunu procedūras iepirkuma priekšmeta 1. daļas “Visurgājēju transportlīdzekļu HAGGLUNDS BV 206 III-IV līmeņa remonta pakalpojumu iegāde” finanšu piedāvājumā ir detalizēti jānorāda veicamo remontdarbu cenas un rezerves daļu cenas katram no 12 (divpadsmit) transportlīdzekļiem, kas uzskaitīti darba lapā “Kopējā piedāvājuma cena”.

Iepirkuma komisija ir veikusi grozījumus finanšu piedāvājuma veidlapā, izveidojot 12 (divpadsmit) darba lapas, kur katrā no tām jāaizpilda norādītas pozīcijas (cenas remontdarbiem un cenas rezerves daļām) atbilstoši norādītā transportlīdzekļa markai. Tāpat arī ir jāaizpilda finanšu piedāvājuma veidlapas darba lapa “Kopējā piedāvājuma cena”, norādot kopējās izmaksas apkopotā veidā. 

Piedāvājuma iesniegšanai iepirkuma priekšmeta 1. daļā izmantot precizēto finanšu piedāvājuma veidlapu!

